CELEX: 31982D0387
Language: el
Date: 1982-05-26 00:00:00
Title: 82/387/EOK: Απόφαση τής Επιτροπής τής 26ης Μαΐου 1982 περί εγκρίσεως οργανισμών μέ φιλανθρωπικό σκοπό, προκειμένου οι πράξεις τους περί χορηγήσεως επισιτιστικής βοήθειας νά εξαιρούνται από τήν εφαρμογή νομισματικών εξισωτικών ποσών (Το κείμενο στην γαλλική γλώσσα είναι το μόνο αυθεντικό)

Avis juridique important

|

31982D0387

82/387/EOK: Απόφαση τής Επιτροπής τής 26ης Μαΐου 1982 περί εγκρίσεως οργανισμών μέ φιλανθρωπικό σκοπό, προκειμένου οι πράξεις τους περί χορηγήσεως επισιτιστικής βοήθειας νά εξαιρούνται από τήν εφαρμογή νομισματικών εξισωτικών ποσών (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 169 της 16/06/1982 σ. 0029 - 0029

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Μαΐου 1982  περί εγκρίσεως οργανισμών με φιλανθρωπικό σκοπό, προκειμένου οι πράξεις τους περί χορηγήσεως επισιτιστικής βοήθειας να εξαιρούνται από την εφαρμογή νομισματικών εξισωτικών ποσών  (Το κείμενο στη γαλλική γλώσσα είναι το μόνο αυθεντικό)  (82/387/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στο γεωργικό τομέα σαν συνέπεια της προσωρινής διευρύνσεως των ορίων διακυμάνσεως των νομισμάτων ορισμένων Κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3605/81 (2), και ιδίως το άρθρο 6,  Εκτιμώντας:  ότι ο κανονισμός (ΕΟΚ) αριθ. 1371/81 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2898/81 (4), καθόρισε τις λεπτόμερειες διοικητικής εφαρμογής των νομισματικών εξισωτικών ποσών που θεσπίσθηκαν από τον κανονισμό (ΕΟΚ) αριθ. 974/71·  ότι οι εξαγωγές προς τρίτες χώρες που γίνονται στο πλαίσιο πράξεων χορηγήσεως επισιτιστικής βοηθείας, οι οποίες αναφέρονται στο άρθρο 21 παράγραφος 2 του κανονισμού (ΕΟΚ) αριθ. 1371/81, πρέπει να εξαιρούνται από την εφαρμογή νομισματικών εξισωτικών ποσών, όταν οι εξαγωγές αυτές πραγματοποιούνται από οργανώσεις που έχουν φιλανθρωπικό σκοπό και έχουν εγκριθεί σύμφωνα με κοινοτική νομοθεσία·  ότι οι ακόλουθες οργανώσεις:  - Croix-Rouge francaise,  - Medecins sans frontieres,  - Comite d'aide a la Pologne (Episcopat polonais a Paris),  - Oeuvres hospitalieres de l'ordre de Malte,  - Medecins du Monde,  μπορούν να θεωρηθούν ως οργανισμοί με φιλανθρωπικό σκοπό·  ότι τα μέτρα που προβλέπονται στην παρούσα απόφαση είναι σύμφωνα με τις γνώμες όλων των ενδιαφερομένων επιτροπών διαχειρίσεως,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Οι οργανισμοί με φιλανθρωπικό σκοπό:  - Croix-Rouge francaise,  - Medecins sans frontieres,  - Comite d'aide a la Pologne (Episcopat polonais a Paris),  - Oeuvres hospitalieres de l'ordre de Malte,  - Medecins du Monde,  εγκρίνονται, κατά την έννοια του άρθρου 21 παράγραφος 2 του κανονισμού (ΕΟΚ) αριθ. 1371/81, από τις 15 Απριλίου 1982.  2. Η Γαλλία καθορίζει τους όρους που πρέπει να τηρηθούν από τους οργανισμούς που αναφέρονται στην παράγραφο 1, προκειμένου να δυνηθούν να απολαύουν της εφαρμογής του άρθρου 21 παράγραφος 2 του κανονισμού (ΕΟΚ) αριθ. 1371/81.  Άρθρο 2  Η Γαλλία ενημερώνει την Επιτροπή:  - την 1η Φεβρουαρίου κάθε έτους, για τις ποσότητες που έχουν εξαχθεί κατά τη διάρκεια του προηγούμενου ημερολογιακού έτους, στο πλαίσιο χορηγήσεως επισιτιστικής βοήθειας από τους οργανισμούς που αναφέρονται στο άρθρο 1,  - αμέσως, για κάθε αλλαγή που επέρχεται στις δραστηριότητες των οργανώσεων αυτών.  Άρθρο 3  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, στις 26 Μαΐου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 106 της 12. 5. 1971, σ. 1.  (2) ΕΕ αριθ. L 362 της 17. 12. 1981, σ. 2.  (3) ΕΕ αριθ. L 138 της 25. 5. 1981, σ. 1.  (4) ΕΕ αριθ. L 287 της 8. 10. 1981, σ. 1.